ஓன் வீட்டுப் புள்ளைகள....யாரச்சும் அடிச்சு மிதிச்சா என்னாட செய்வீக... கூறு கெட்ட மொட்டயா போயிருவாய்ங்களா.....எல்லோரும் நல்லா கேட்டுக்கிடுங்க.... வீரம் வெளஞ்ச சிவசங்க சீமையோட செம்மண்ணுல பொறந்தவ இந்த ஒடையா.... இப்ப கூட என் இடுப்புல சூரி கத்திய வச்சி இருக்கேன்... எடுத்து ஒங்க நெஞ்சுல எறக்க இம்புட்டு நேரம் கூட ஆகாது.... நானெல்லாம் பொறந்த பொறப்புல எந்த குத்தமும் இல்லை... ஊர கட்டி ஆண்ட சீமான ஒளிஞ்சு நின்னு கொன்ன பயலுகள பாத்து எனக்கு என்ன மசுத்துக்குடா பயம் வரணும்....ஒண்ணு சொல்றேன்....எல்லோரும் கேட்டுக்குறுங்க.... வேலு நாச்சியா தாயிம் மருது அய்யாங்களையும் நான் என் ரெண்டு கண்ணால பாத்தேன்...ஆனா ஒங்க கிட்ட எங்கிட்டு போனாகன்னு சொல்ல முடியாதுப்பே.... ஒங்க சோலி மசுர பாத்துக்கிட்டு எங்குட்டாச்சும் போய் தொலைங்க.... நாங்க எல்லாம் வேயில்லயும் வெக்காலத்திலயும் ஆடு மாட்ட பத்தியாந்து நல்ல பொழப்பு பொழச்சு வாழ்றவங்க.......ஒங்கல மாறி ஊரான் வீட்டு சொத்த ஏச்சு பொழைச்சு திங்கிற பலசாதி ஆளுக நாங்க இல்ல.... கோபமா பேசிக்கிட்டு இருந்த உடையாள கழுத்த பிடிச்சு கீழ தள்ளி கொத்தா முடிய புடிச்சு தூக்கி....கன்னத்துல பளார் பளார்னு அறையுறான் இன்னொரு எடுபுடி...ஆளாளுக்கு அடிச்சு தள்ளி முகமெல்லாம் ரத்தமா..கையெல்லாம் இரத்தமா...துணியெல்லாம் கிழிஞ்சு....கெடக்குற ஒடையாளா காப்பத்த வராம எல்லாத்தையும் மெளனமா வேடிக்கை பாத்துகிட்டு இருக்காரு...அந்த ஊரு அய்யனாரு... என்ன வேணா பண்ணிக் கேளுங்கடா....என்னைய........எனக்கு நாச்சியா போன வழி தெரியும்... ஆன ஒங்க கிட்ட சொல்ல முடியாதுடா....எடுபட்ட நாய்களா.... மறுபடிக்கும் வேகமாக அடித்தொண்டையில இருந்து கத்தி சொன்னா உடையாள்.... பொன்னுக்கும் பொருளுக்கும் மண்ணுக்கும் ஆசப்பட்டு பெத்த தாயி மாறி இருக்க அம்ம மண்ண காட்டிக் கொடுக்குற நீங்களும் சரி....எந்தக் கடவுல இருந்தோ வந்து எங்க வூட்டு உப்பை திங்க வந்த எச்சக்கலை நாயி வெள்ளக்காரனும் சரி...... என் மசுறுக்கு சமானமுடா.... நெசம் என்னிக்கும் அழியாதுடா...அநியாயம் பண்றவங்கே எல்லாம் சீரழிஞ்சு சின்னா பின்னமா வம்சக்கூறு இல்லாம அழிஞ்சு போவியடா.... மண்ணை அள்ளி தூத்திகிட்டே.....இரத்தம் வடியிற உடம்போட கிழிஞ்சு போன மேல் சட்டையும் பாவடையுமா நின்னுகிட்டு பேசிக்கிட்டே இருந்தா .... இப்ப உம்மைய சொல்லல உன்ன கொன்னு புட்டுதான் மத்த சோலிய பாக்க போவோமுடி....ன்னு சொல்லிகிட்டு ஒருத்தன் கத்தியோட உடையாள் கிட்ட பாஞ்சு போகவும்... அவள கொல்லச் சொல்லி வெள்ளைக்காரன் ஒருத்தன் அவுக பாசையில சொல்லவும்..... என்னைய கொல்லுங்கடா.... கொல்லுங்கடான்னு............ஆனா தப்பு பண்ணுறவனெல்லாம் மொட்டியா போவியடா....பச்சப்புள்ள நானு என்னைய அடிச்சவென் எல்லாம் கெட்டு சீரழிஞ்சு போவியடா... தப்பு பண்ணிட்டு அலையுறவங்கெ எல்லாம் அழிஞ்சே போவியடா...... என்னிய கொல்லுங்கடா...........நான் செத்தாலும் சீவன் பிரிஞ்சாலும் அனியாயத்த செய்யிறவன் குடிய அழிச்சு நாசமாக்குவேன்.......நல்லவங்க கண்ணுத்தண்ணி எப்பவும் பாழாப்போகாதுடா......ன்னு அடித்தொண்டையில உடையாள் கத்திகிட்டு வரையிலயே..........கழுத்துல ஓங்கி வீசிப்புட்டானாய்ய வாளு கத்திய ஒரு தடியன்..கழுத்து வேறமுண்டம் வேறாயா போயி விழுந்து கடக்குறா உடையாள்..... தலையையும் முண்டத்தையும் காலால எத்திப்புட்டு சீறிப்பாஞ்ச்சு வேலு நாச்சியா மகராசிய தேடிக்கிட்டு கெளம்பிட்டாய்ங்க வெள்ளக்கார கூட்டத்தோட கலந்து இருக்க சீமைக்கார ஆளுகளும்... பெரிய காத்து அடிக்க....சுத்தி வந்து நின்னு கதறுதக அவ மேச்சு வந்த ஆடுக மாடுக எல்லாம்.... வெட்டுபட்ட உடையாள்.....வெட்டுடையாள்......உடம்பு மெல்ல மெல்ல அடங்கி ஒடுங்கி செத்தே போனா...... உடையாள் இறந்து கண நேரத்தில் பெரும் சக்தி சீற்றமாய் வெளிப்பட்டது அவளின் உடலில் இருந்து உயிர் என்னும் சக்தி.....பெரும் சீற்றமாய் மண்ணை வாரித்தூற்றியது..... அங்கும் இங்கும் அலைந்தது..... நான் இங்கேதான் இருப்பேன்.........இந்த அய்யனார் கோயில் வாசல்லயேதான் இருப்பேன்.....தர்மம் அழிஞ்சு போயி அனியாயம் நடக்குதுன்னு எவன் என்கிட்ட வந்தாலும் தப்பு பண்ணியவனை தண்டிப்பேன்..குடி கெடுத்தவன் குடிய சக்தியா நின்னு நானும் கெடுப்பேன்... சத்தியத்த எவன் எவன் ஏசுறானோ அவனையெல்லாம் ஏதோ ஒரு ரூபத்துல ஏசிப் பார்ப்பேன்.... நான் இப்ப உடையாள் இல்லை.. நான் இப்போ உடம்பு இல்லை.. நான் இப்போ மனசு இல்லை... நான் சக்தி.....நான் அங்கும் இங்கும் எங்கும் பரவிக் கிடக்கிற பெருஞ்சக்தி... நான் தனித்தவள் இல்லை.....எல்லாமே நான்... நானே எல்லாம்.....வேலு நாச்சியார தேடிக்கிட்டு போயிருக்க அத்தனை பேரும் நாசமா போவானுக..... என் மண்ண எடுக்கவ் வந்த அத்தனை பேரும் வேண்டாம் நீங்களே வச்சுக்கங்கன்னு கொடுத்துட்டு போயிடுவாங்க.... அந்தா.....அந்த ஈச்சம் பொதருதான் நான் ஒரு அடையாளத்துக்காக ஒதுங்கப் போற இடம்.